SI

Articolele 17 și 18 sau oricare dintre dispozițiile regulamentului privind transportul și protecția numerarului sau a altor mărfuri de valoare (Monitorul Oficial al Republicii Slovenia nr.< 0} {0><}78{> 96/05, < 016/08, 81/08, 86/09 și 17/11) Articolele 16-20 Articolul 16 (Transportul de numerar de categoria 1 cu o contravaloare mai mică de 30 000 EUR) 1. Orice transport de numerar de categoria 1 trebuie efectuat de doi agenți de securitate înarmați. 2. Transportul se efectuează cu un vehicul modificat dotat cu: — un compartiment pentru pasageri și un compartiment pentru mărfuri, separate fizic printr-un perete fix și rigid care permite trecerea valorilor din primul compartiment în cel de al doilea, în scopul stocării acestora; — un compartiment pentru mărfuri fără ferestre; — un seif din oțel încastrat în compartimentul pentru mărfuri, care să fie dotat cu o fantă sau o deschizătură permițând introducerea valorilor din compartimentul pentru pasageri; — un sistem de alarmă care se declanșează în caz de pătrundere forțată; — un sistem de blocare a motorului pentru împiedicarea demarării vehiculului; — un sistem de comunicare și de supraveghere. 3. Fără a aduce atingere dispozițiilor de la a treia liniuță a alineatului precedent, transportul de numerar se poate efectua cu o valiză, o geantă sau o sacoșă modificată și marcată cu un semn distinctiv, confecționată dintr-un material care face dificilă orice tentativă de deschidere și care emite un semnal (sonor sau luminos) ori fum în caz de furt. Acest tip de container trebuie să fie transportat în compartimentul pentru mărfuri al vehiculului. 4. Fără a aduce atingere dispozițiilor punctului 1, transportul de numerar poate fi efectuat de un singur agent de securitate înarmat, cu condiția ca valorile să fie plasate într-un container dotat cu un sistem certificat de neutralizare a numerarului (colorare sau distrugere). 5. Agenții de securitate trebuie să poarte vestă sau cămașă antiglonț. Articolul 17 (Transportul de numerar de categoria 2 cu o contravaloare maximă de 200 000 EUR per vehicul de transport) 1. Un transport de numerar de categoria 2 trebuie efectuat de doi agenți de securitate înarmați. 2. Transportul se efectuează cu un vehicul modificat dotat cu: — un compartiment pentru pasageri și un compartiment pentru mărfuri, separate fizic printr-un perete fix și rigid; — un compartiment pentru mărfuri fără ferestre; — un seif încastrat în compartimentul pentru mărfuri, prevăzut cu un blindaj care să facă dificilă orice tentativă de pătrundere forțată (perforare sau decupare), instalat în șasiul vehiculului din interior, și care să permită depunerea valorilor în acest compartiment printr-o fantă sau o deschidere accesibilă din compartimentul pentru pasageri; — un sistem de alarmă care se declanșează în cazul încercării de pătrundere forțată; — un sistem de blocare a motorului pentru împiedicarea demarării vehiculului; — un sistem de comunicare și de supraveghere. 3. Fără a aduce atingere dispozițiilor de la a treia liniuță a alineatului precedent, transportul de numerar se poate efectua dacă valorile sunt plasate într-o valiză, o geantă sau o sacoșă modificată, marcată cu un semn distinctiv și confecționată dintr-un material care face dificilă orice tentativă de deschidere și care emite un semnal (sonor sau luminos) ori fum în caz de furt. Acest tip de container trebuie să fie transportat în compartimentul pentru mărfuri al vehiculului. 4. Agenții de securitate trebuie să poarte vestă sau cămașă antiglonț. Articolul 17a (Transportul de numerar de categoria 3 cu o contravaloare maximă de 800 000 EUR per vehicul de transport) 1. Un transport de numerar de categoria 3 trebuie efectuat de cel puțin doi agenți de securitate înarmați. 2. Transportul se efectuează cu un vehicul blindat dotat cu: — un compartiment pentru echipaj și un compartiment pentru mărfuri, separate unul de celălalt; — un compartiment pentru echipaj prevăzut cu protecție antibalistică M2/C2 pentru toate cele patru părți; — un compartiment pentru mărfuri blindat, dotat cu o ușă exterioară prevăzută cu o bară de blocare transversală suplimentară; — un sistem de alarmă; — un sistem de blocare de la distanță a vehiculului sau a motorului acestuia, activabil dintr-un centru de control de securitate (CCS); — un sistem de comunicare fără deschiderea ușii (interfon); — un sistem de comunicare și de supraveghere. 3. Agenții de securitate trebuie să poarte vestă antiglonț. Articolul 18 (Transportul de numerar de categoria 4 cu o contravaloare maximă de 4 000 000 EUR per vehicul de transport) 1. Un transport de numerar de categoria 4 trebuie efectuat de cel puțin trei agenți de securitate înarmați. 2. Transportul se efectuează cu un vehicul blindat dotat cu: — un compartiment pentru echipaj și un compartiment pentru mărfuri, separate unul de celălalt; — un spațiu pentru echipaj prevăzut cu protecție antibalistică FB 3 pentru toate cele patru părți; — un compartiment pentru mărfuri fără ferestre, dotat cu o ușă exterioară prevăzută cu o bară de blocare transversală suplimentară; — un sistem de alarmă; — un sistem de blocare de la distanță a vehiculului sau a motorului acestuia, activabil dintr-un centru de control de securitate (CCS); — un sistem de comunicare fără deschiderea ușii (interfon); — un sistem de comunicare și de supraveghere. 3. Agenții de securitate trebuie să poarte veste antiglonț. Articolul 19 (Transportul de numerar de categoria 5 cu o contravaloare maximă de 8 000 000 EUR per vehicul de transport) 1. Un transport de numerar de categoria 5 trebuie efectuat de cel puțin trei agenți de securitate înarmați. 2. Agenții de securitate trebuie să poarte cel puțin următoarele dispozitive de protecție: — o vestă antiglonț; și — o cască de securitate. 3. Transportul se efectuează cu un vehicul blindat dotat cu: — un compartiment pentru mărfuri, o cabină pentru șofer și un compartiment pentru agenții de securitate, separate unele de celelalte; — protecție antibalistică de nivel cel puțin FB 3 pentru toate cele patru părți; — un compartiment pentru mărfuri fără ferestre, prevăzut cu o ușă posterioară și un punct de acces la valori în compartimentul pentru echipaj; — un sistem de alarmă; — un sistem de comunicare fără deschiderea ușii (interfon); — un sistem de supraveghere video în spatele vehiculului, alimentat de un motor plasat în cabina șoferului; — un sistem de comunicare; — un sistem de supraveghere care să permită monitorizarea online a valorilor, cu un decalaj maximum de un minut, într-o zonă de serviciu fără întrerupere, din centrul de control de securitate (CCS), și care să permită în orice moment localizarea exactă a valorilor; — un sistem de blocare de la distanță a vehiculului sau a motorului acestuia, care să nu poată fi dezactivat din vehicul. 4. Transportul trebuie să fie escortat de un vehicul și de doi agenți de securitate înarmați. Acest vehicul trebuie să fie dotat cu un sistem de comunicare conectat direct la centrul de control de securitate (CCS). Articolul 20 (Transportul de numerar de categoria 6 cu o contravaloare maximă de 8 000 000 EUR per vehicul de transport) 1. Un transport de numerar de categoria 6 trebuie efectuat de cel puțin trei agenți de securitate înarmați. 2. Agenții de securitate trebuie să poarte cel puțin următoarele dispozitive de protecție: — o vestă antiglonț; și — o cască de securitate. 3. Transportul se efectuează cu un vehicul blindat dotat cu elementele specificate la alineatul (3) de la articolul precedent și având o protecția antibalistică FB 4. 4. Vehiculul de transport de valori trebuie să fie escortat de un vehicul blindat prevăzut cu o protecție antibalistică FB 3 integrală. Vehiculul de escortă trebuie să fie dotat cu un sistem de comunicare conectat direct la centrul de control de securitate (CCS). Regulamentul de punere în aplicare a Regulamentului (UE) nr. 1214/2011 este în curs de adoptare și conține câteva dispoziții speciale: — acesta autorizează societățile străine de transport de numerar, în condițiile prevăzute de Regulamentul (UE) 1214/2011, să transporte în Slovenia și alte valute decât euro într-un cuantum mai mare de 20 %, cât prevede respectivul regulament; — acesta autorizează societățile străine de transport de numerar, în condițiile prevăzute de Regulamentul (UE) 1214/2011, să transporte în Slovenia și alte valori decât cele prevăzute de respectivul regulament, și anume metale prețioase, pietre prețioase, opere de artă, bunuri de patrimoniu cultural, documente de valoare etc. Prin bun de patrimoniu cultural se înțelege un obiect clasificat ca atare în sensul regulamentelor aplicabile clasificării diferitelor tipuri de obiecte de patrimoniu cultural, o bogăție națională conform regulilor în materie de protecție și depozitare a comorilor naționale și a obiectelor de muzeu conform regulilor privind protecția și depozitarea obiectelor de muzeu. Dacă acest lucru nu este posibil din cauza circumstanțelor specifice, se pot aplica dispozițiile articolului 22 din legea slovenă privind transportul și protecția numerarului și a altor mărfuri valoroase (Monitorul Oficial al Republicii Slovenia nr.< 0} {0><}78{> 96/05, < 016/08, 81/08, 86/09 și 17/11).

Articolul 20 sau oricare dintre dispozițiile regulamentului privind transportul și protecția numerarului sau a altor mărfuri de valoare (Monitorul Oficial al Republicii Slovenia nr. < 0} {0><}78{> 96/05, < 016/08, 81/08, 86/09 și 17/11) Articolele 16-20, conform descrierii pentru bancnote.